**TISZTELT SZÜLŐ/ TÖRVÉNYES KÉPVISELŐ!**

**A következőkben néhány fontos tudnivalóról tájékoztatjuk Önt a 2022/2023. tanítási évre történő általános iskolai jelentkezés/beiratkozás vonatkozásában:**

A jelenleg hatályos jogszabályi előírások szerint **az általános iskolákba történő jelentkezés/beiratkozás** személyes megjelenést és adategyeztetést igényel. A személyes jelentkezés/beiratkozás **időpontja**:

**2022. április 21. (csütörtök) 8.00-19.00 óra között**

**2022. április 22. (péntek) 8.00-18.00 óra között**

**A törvényes képviselők kétféle módon kezdeményezhetik gyermekeik beiratkozását:**

1. **Személyes ügyintézéssel, csak papír alapon történő adminisztrációval**:

A személyes megjelenés során történik a beiratkozáshoz szükséges hatósági igazolványok és dokumentumok eredeti példányának bemutatása is, ezért kérjük, hogy az alábbiakat feltétlenül hozza magával.

* A gyermek nevére kiállított **személyi azonosítót igazoló hatósági igazolvány.**
* A gyermek nevére kiállított **lakcímet igazoló hatósági igazolvány**.
* A gyermek nevére kiállított **TAJ kártya**.
* Sajátos nevelési igényű gyermekek esetében a **Szakértői Bizottság szakértői véleménye**.
* Nyilatkozat közös szülői felügyeleti jog gyakorlásáról.
* Nyilatkozat az életvitelszerű ottlakásról.

(Itt javasoljuk felsorolni a szükséges dokumentumokat, ha van pl.jelentkezési lap, vagy adatlap, hittan nyilatkozat…stb, Itt célszerű linkes letöltési lehetőségeket beilleszteni, **egyébként ez a rész törlendő.)**

**2. Elektronikus jelentkezés lehetőségével kiegészített adminisztrációval:**

 A fent jelzett napokon a személyes ügyintézés gördülékenyebbé tehető és annak ideje rövidíthető, ha előzetesen beküldi adatait a KRÉTA rendszer e-Ügyintézés „Beiratkozás Általános Iskolába – BÁI” (a továbbiakban: BÁI) felületén keresztül: <https://eugyintezes.e-kreta.hu/kezdolap>

**Az online jelentkezés határideje: 2022. április 06. - 2022. április 22. 12:00**

A beiratkozás napján – függetlenül attól, hogy a két jelentkezési mód közül melyiket választja – **minden szülőnek meg kell jelennie személyesen az intézményben**, ahol a beiratkozáshoz szükséges dokumentumok, illetve nyilatkozatok eredeti példányát be kell mutatni.

Az e-Ügyintézés felületen keresztül – **regisztráció után (**javasolunk linket a mellékletben megküldött tájékoztatóhoz**)** – indíthatja a gyermek törvényes képviselője a beiratkozási folyamatot, mely során ki lehet tölteni a gyermek beiratkozáshoz szükséges adatait a rendszer által felkínált űrlapon. Emellett az egyes nyilatkozatok (törvényes képviselői nyilatkozat, etika ill. hit- és erkölcstan közötti választás) a rendszerből letölthetőek, és aláírás után a másolatok feltölthetőek.

Amennyiben Ön nem a lakóhelye vagy tartózkodási helye szerinti körzetes iskolába íratná be a gyermekét, akkor is meg kell adnia a kötelező felvételt biztosító általános iskola nevét és címét is a jelentkezése során. A beiratkozó gyermek körzetes iskoláját az alábbi keresőfelületen <https://kir.hu/KIR2_KORZET_3h/Pub/Index>, vagy a Miskolci Tankerületi Központ <https://kk.gov.hu/beiskolazasi-korzethatarok-2022-2023> honlapján is megtalálják.

Felhívjuk a szülők figyelmét arra, hogy a KRÉTA rendszer beiratkozási nyilvántartása nem teszi lehetővé, hogy egy gyermek egyszerre két, vagy több iskolába is jelentkezzen.

Amennyiben **vissza kívánja vonni gyermeke jelentkezését**, akkor ezt úgy teheti meg, hogy jelzi (telefonon, e-mailben, az intézmény által meghatározott módon) az adott intézmény részére a visszavonási vagy adatmódosítási szándékát. Amennyiben a szülő **visszavonja gyermeke jelentkezését**, ennek következményeként az iskola a benyújtott jelentkezésre a szülő kérése alapján elutasító határozatot hoz, és Ön ismét be tudja nyújtani gyermeke jelentkezését egy másik iskolába.

Abban az esetben, ha a tanköteles korú tanuló külföldön teljesíti tankötelezettségét - a köznevelési intézmény értesítése mellett – be kell jelenteni az Oktatási Hivatalnak. <https://ohtan.oh.gov.hu/>

A fentiek után a körzettel nem rendelkező általános iskolai osztályok tekintetében, továbbá a körzettel rendelkező iskolákba jelentkező, nem körzetes gyermekek esetében **legkésőbb 2022. május 6. napjáig tájékoztatják Önöket a felvételi döntés eredményéről.**

Amennyiben a választott iskola igazgatója a gyermek felvételét **elutasító döntést** hoz, a szülő vagy a törvényes képviselő a gyermekét a döntés véglegessé válását követő **öt napon belül köteles beíratni a kötelező felvételt biztosító iskola első évfolyamára**.

Az Nkt. 37. § (2) és (3) bekezdése alapján a választott iskola igazgatójának a gyermek felvételtét elutasító döntése ellen a szülő vagy törvényes képviselő a döntést követően a **15 napon belül jogorvoslattal élhet**.

A **beiratkozási eljárás során** vagy annak lezárása után legkésőbb két héten belül Önnek **nyilatkoznia kell arról**, hogy gyermeke számára **hit- és erkölcstan** vagy etika órát választja. A hit- és erkölcstan tantárgy választása esetén meg kell jelölnie, hogy melyik egyház hit- és erkölcstan oktatásának megszervezését kéri majd gyermeke számára. Az iskola a hit- és erkölcstan oktatással kapcsolatos, az egyházaktól kapott információkat feltünteti a honlapján.

A beiratkozáshoz szükséges dokumentumok, adatok megadása kapcsán Ön segítséget kérhet a gyermeke óvodájától – óvoda OM azonosítja, gyermekük oktatási azonosítója tekintetében. Természetesen iskolánk fenntartója, a Miskolci Tankerületi Központ is rendelkezésre áll a körzetes iskolákkal kapcsolatos információk, az online vagy a személyes beiratkozás rendjével kapcsolatos kérdések esetén.